**Zmluva číslo 155-1**

o prenájme miesta na pohrebisku Strelníky uzavretá podľa § 663 až § 684 Občianskeho zákonníka a v zmysle § 21, zákona č. 131/2010 Z.z. o pohrebníctve (ďalej len „zákon o pohrebníctve“)

medzi

Prenajímateľ: Obec Strelníky Nájomca:

Sídlo: Strelníky 63, 976 55 Ľubietová

V zastúpení: Ján Majer Bydlisko:

IČO: 00313840

DIČ: 2021121432 Dátum narodenia:

Bankové spojenie: SK80 0200 0000 0000 1402 1312

**Článok I**

**Predmet a účel nájmu**

1. Prenajímateľ prenecháva a nájomca prijíma do nájmu, za podmienok uvedených v tejto zmluve, **hrobové miesto č. 28+29, sekcia č. 4,** na pohrebisku Strelníky určené na vybudovanie hrobu, hrobky alebo uloženie urny za účelom uloženia ľudských pozostatkov alebo ostatkov.

2. Podnájom hrobového miesta je zakázaný.

**Článok II**

**Služby spojené s nájmom hrobového miesta**

S prenájmom hrobového miesta sú spojené tieto služby, ktoré bude počas trvania nájomného vzťahu poskytovať prenajímateľ nájomcovi:

- odvoz odpadu, dodávka úžitkovej vody, údržba ostatných pozemkov a stavieb,

- výsadba a údržba zelene na pohrebisku mimo prenajatých hrobových miest ,

- úhrady investičných a neinvestičných nákladov spojených s prevádzkou pohrebiska ,

- zverejňovanie informácii o pohrebisku na mieste obvyklom.

**Článok III**

**Povinnosti nájomcu**

1. Nájomca sa zaväzuje na vlastné náklady zabezpečovať údržbu hrobového miesta a jej blízkeho okolia.

2. Nájomca sa zaväzuje starať o to, aby na predmete nájmu nevznikla škoda.

3. Nájomca je povinný triediť odpad na biologický a ostatný.

4. Nájomca je povinný nahlásiť každú zmenu, ktorú chce na hrobovom mieste vykonať.

**Článok IV**

**Doba nájmu**

1. Prenajímateľ prenajíma predmet nájmu na dobu neurčitú. Nájomný vzťah vzniká dňom podpisu tejto zmluvy.

2. Prenajímateľ po podpise zmluvy predmet nájmu odovzdáva nájomcovi.

**Článok V**

**Nájomné**

1. Výška nájomného a cena za služby spojené s nájmom hrobového miesta sa riadia cenníkom prenajímateľa platným ku dňu uzatvorenia zmluvy

1. jeden detský hrob vo výške 1,00 EUR za obdobie 1 kalendárneho roka
2. jeden jednohrob vo výške 2,00 EUR za obdobie 1 kalendárneho roka
3. jeden dvojhrob vo výške 3,00 EUR za obdobie 1 kalendárneho roka
4. jeden trojhrob vo výške 4,00 EUR za obdobie 1 kalendárneho roka
5. urnový hrob vo výške 2,00 EUR za obdobie 1 kalendárneho roka

2. Nájomca pristúpi na zmenu výšky nájomného v prípade, keď sa po uzatvorení nájomnej zmluvy zmenia ceny a materiálové náklady na prevádzkovanie pohrebiska, z ktorých zmluvné stany vychádzali pri jej podpise

3. Nájomné a cena za služby spojené s nájmom hrobového miesta sú splatné do 31. mája kalendárneho roka. Nájomca uhradí dohodnuté nájomné bezhotovostne na účet prenajímateľa:

SK80 0200 0000 0000 1402 1312, prípadne v hotovosti priamo prenajímateľovi.

4. Zmluvné strany sa dohodli na výške nájomného, ktorá je: **3,00 EUR** za 1 rok užívania.

**Článok VI**

**Výpoveď nájomnej zmluvy**

1. Prenajímateľ nájomnú zmluvu vypovie, ak

1. závažné okolnosti na pohrebisku znemožňujú trvanie nájmu hrobového miesta na ďalšiu dobu,
2. sa pohrebisko ruší,
3. nájomca ani po upozornení nezaplatil nájomné a cenu za služby spojené s nájmom hrobového miesta.

2. Výpovedné lehoty a povinnosti prenajímateľa a nájomcu súvisiace s výpoveďou sa riadia ustanovením § 22 zákona o pohrebníctve v platnom znení.

3. Prenajímateľ je povinný písomne upozorniť nájomcu na vypovedanie nájomnej zmluvy a výpoveď doručiť najmenej tri mesiace predo dňom,

1. keď sa má hrobové miesto zrušiť,
2. keď uplynie lehota, na ktorú je nájomné zaplatené.

4. Prenajímateľ môže nájomcu upozorniť na vypovedanie nájomnej zmluvy aj formou nálepky umiestnenej na príslušenstve prenajatého hrobového miesta.

5. V prípade, že prenajímateľ vypovie zmluvu podľa čl. VI, ods. 1, písm. c) tejto zmluvy a nájomca je známy, výpovedná lehota uplynie jeden rok odo dňa, odkedy nebolo nájomné zaplatené.

6. V prípade, že prenajímateľ vypovie zmluvu podľa čl. VI, ods. 1, písm. c) tejto zmluvy a nájomca nie je známy, uverejní výpoveď na mieste obvyklom na pohrebisku. Výpovedná lehota uplynie tri roky odo dňa, odkedy nebolo nájomné zaplatené.

**Článok VII**

**Prechodné a záverečné ustanovenia**

1. V neupravených otázkach platia ustanovenia zákona č. 131/2010 Z. z. o pohrebníctve a príslušné ustanovenia Občianskeho zákonníka. Zmluva je vyhotovená v dvoch vyhotoveniach, z ktorých každá zmluvná strana dostane po jednom vyhotovení zmluvy.

2. Túto zmluvu možno meniť alebo doplniť len písomnými dodatkami, podpísanými oprávnenými zástupcami oboch zmluvných strán.

3. Zmluvné strany podpisom potvrdzujú, že sa oboznámili s obsahom zmluvy, porozumeli mu a na znak súhlasu ju podpisujú.

4. Nájomca podpisom zmluvy potvrdzuje, že bol informovaný o spracovaní svojich osobných údajov v rozsahu uvedenom v tejto zmluve v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov.

5. Zmluva nadobúda platnosť dňom podpisu a účinnosť dňom nasledujúcim po dni jej zverejnenia na webovom sídle prenajímateľa.

Strelníky, dňa ....................

Prenajímateľ: ..................................................... Nájomca: .....................................................